લગ્ન ભલે ઘરમાં ન થવાનાં હોય પણ મહેમાનો આવે એટલે ઘરને જોઈને લાગવું જોઈએ કે અહીં લગ્ન છે. સાચુંને? થોડા સમયથી આ ચીજ જાણે એક ટ્રેન્ડ બની ગઈ છે અને લોકો લગ્નમાં પોતાના ઘરને પણ ડેકોરેટ કરવા માટે પ્રોફેશનલ ડેકોરેટરની મદદ લઈ રહ્યા છે. લગ્નપ્રસંગોએ ઘરને ડેકોરેટ કરવામાં સાચાં ફૂલોનો વપરાશ મુખ્યત્વે છે, જ્યારે વધારે દિવસ સુધી ડેકોરેશન સારું રાખવા તેમ જ ફરી એને બીજી વાર વાપરવાના હેતુથી આર્ટિફિશ્યલ આઇટમોનો ઉપયોગ પણ કરવામાં આવી રહ્યો છે. તો જોઈએ કઈ રીતે ઘરને ડેકોરેટ કરી પ્રાસંગિક માહોલ ઊભો કરી શકાય.